Халықаралық ғарыш стансасына компьютерлік «ми» орнатылған жаңа скафандр жеткізілді
DATE: 23:26, 26 Ақпан 2017 | GMT +5
TITLE: Халықаралық ғарыш стансасына компьютерлік «ми» орнатылған жаңа скафандр жеткізілді
URL: https://kaz.inform.kz/news/halykaralyk-garysh-stansasyna-komp-yuterlik-mi-ornatylgan-zhana-skafandr-zhetkizildi_a3003203/
META: DATE: 23:26, 26 Ақпан 2017 | GMT +5
TOTAL WORDS: 148
AUTHOR(S):
TEXT: «Прогресс МС-05» ғарыш жүк кемесі сәтті ұшырылғаннан кейін «Энергия» ресейлік ғарыш корпорациясы Халықаралық ғарыш стансасына жеткізілген жүк жайында мәлімет таратты. Жүк кемесі орбитаға адамның тіршілік етуіне қажетті түрлі құрал-жабдықтар жеткізді. Сонымен қатар ғарышкерлер тамақ пен жаңа піскен жеміс-жидек те алды. Ғылыми зерттеу және тәжірибе жүргізуге қажетті құралдар да ғарышкерлердің қолына тиді. Мұнан бөлек, ғарышқа 159 келі америкалық құрал-жабдық та жеткізіліп отыр. Айта кетерлігі, ғарышкерлер «орланмкс» скафандрын айрықша күткен болатын. Өйткені, бұған дейін ғарышқа жіберілген жаңа скафандр 2016 жылдың 1 желтоқсанында «Прогресс МС-04» ғарыш жүк кемесінің апатқа ұшырауына байланысты жоғалған еді. «Қазіргі уақытта ресейлік скафандрлар ашық ғарышқа 15 рет шығуға ғана жарамды болса, «Орлан- МКС» скафандры ашық кеңістікке 20 рет шығуға мүмкіндік береді. Сонымен қатар скафандрдың «миы» - компьютері мен оның жұмыс бағдарламасы да өзгертілген», - деді «Энергия» ресейлік ғарыш корпорациясынан. Скафандрдың салмағы 120 келі. Дайындаушылардың кепіл беруінше, скафандр ашық ғарышта 7 сағат бойы үздіксіз жұмыс істеуге мүмкіндік береді
